Livre

Ikke å forveksle med livré.
Livre var en eldre fransk pengeenhet for sølvpenger basert på vektenheten ved samme navn, og den varierte opp gjennom århundrene og hadde to hovedtyper som ikke var like. Den antakelig mest utbredte bestod av 489,5 gram (livre parisis) sølv, som kunne inndeles i 20 sols (sous) eller 240 deniers. 

Ordet livre stammer fra det latinske ordet libra, en romersk vektenhet - libra.

Fra 1200-tallet fungerte livre også som to regnemyntenheter med navnet livre, av hvilke livre parisis var 1/4 større og ble brukt til midten av 1600-tallet, mens livre tournois holdt seg til 1795, da den ble erstattet av enheten franc, hvorav 0,9877 tilsvarte 1 livre. Fra 1792 var livren inndelt i 100 centimes.

Sølvinnholdet i 1 livre tournois var tidlig på 1300-tallet omkring 60 gram, i begynnelsen av 1500-tallet 17 gram, i begynnelsen av 1600-tallet omkring 10 gram og i begynnelsen av 1700-tallet omkring 5 gram.

Mynt med navnet livre ble preget kun to ganger, dels i 1656 under navnet lis d'argent og så omkring 1720 kalt lis de la compagnie des Indes.

Kjøpekraft pariserlivre 1760-1790
Det er vanskelig å vurdere historisk valutas kjøpekraft i moderne valuta. Euro-verdiene i annen spalte er derfor bare et forsøk, og siden den ble utarbeidet ca. 2012 vil dens treffsikkerhet forringes over tid. Derimot er kjøpekraften ut fra hva vare- og tjenesteverdi - i tredje spalte - mer sikker. 
+ Enkeltpriser. I Ancien Régime fra midten av 1700-tallet: 1 livre = 20 sous  = 240 deniers1 livre 5 til 15 €Table d’hôte eller middagsmeny2 til 12 sous0,5 til 3 €  Brødpris2 sous0,5 € Café au lait1 livre5 til 15 €Sitteplass i Comédie-Française2 livres 8 sous5,20 til 15,60 €Sitteplass i L'Opéra72 livres360 til 1080 €Reise med postcarrosse fra Bordeaux til Paris2 livres10 til 30 €Dagslønn for trykkeriansatt, kjent fra produksjonen av Encyclopédie.3 livres15 til 45 €Forarbeiders dagslønn100 livres500 til 1500 €En handelsreisendes hest300 livres1500 til 4500 €En ny trykkpresse9 livres45 til 135 €En pakker (riem) papir10 livres50 til 150 €Et bind av billigutgaven av Encyclopédie.60 livres300 til 900 €En minot (ca. 39 kg) salt.6 deniers0,13 til 0,4 €Skopuss2 til 20 livres10 til 30 €Prostituert ved Palais Royal12 livres60 til 180 €Årsabonnement for La Gazette i 1774.

Litteratur
 Gunnar Carlquist (red.): Svensk uppslagsbok, Bd 17 (fra 1937). Malmö: Svensk Uppslagsbok AB. s. 441

Kategori:Masseenheter
Kategori:Valuta